આમ તો લાલિયો એક રખડતું કુતરું હતું. આપણે જાણીએ જ છીએ કે સિંહ અને કુતરાઓમાં પણ બાંધકામ અને પોલિસ વિભાગની જેમ હદ હોય છે. પોતાની હદની બહાર નીકળે તો બીજી હદનાં કૂતરા એને પડકારે છે. પડકાર કેટલો મજબુત છે તેનું વિશ્લેષણ કરી એ હદમાં કેટલે સુધી અંદર ઘૂસવું એ નક્કી કરે છે. પણ અહીં ગાર્ડ ઓફ ઓનર જ્યાં રખાયું હતું તે રાષ્ટ્રપતિ ભવન તો સેનિટાઈઝ થયેલું હોવાથી લાલિયાને સામે કોઈ પડકાર મળ્યો નહીં હોય, એટલે એ આસાનીથી અંદર ઘૂસી ગયું. કતારબદ્ધ સૈનિકો તો પોતાની જગ્યાએથી હાલી શકે નહી એટલે કુતરું આમથી તેમ થોડીવાર દિશાહીન થઈ ભટકતું રહ્યું અને પછી પાલિકા કર્મીઓ તેને માનભેર લઈ ગયા હતા.